Source: http://www.safework.gov.sk/?id_af=375
Timestamp: 2017-11-22 03:31:40+00:00

Document:
Hlavná stránka > Hlavné menu > Dôležité oznamy > Lekárske preventívne prehliadky vo vzťahu k práci
V zmysle § 16 ods. 4 zákona sa zdravotná spôsobilosť na prácu podľa § 16 ods. 2 písm. c) zákona posudzuje na základe výsledku lekárskej preventívnej prehliadky vo vzťahu k práci. Zdravotná spôsobilosť na prácu podľa prvej vety sa preukazuje lekárskym posudkom nie starším ako šesť mesiacov.
V zmysle § 16 ods. 7 zákona sa za lekársku preventívnu prehliadku vo vzťahu k práci na účely § 16 ods. 4 a 6 zákona považuje aj lekárska prehliadka vykonávaná podľa osobitného predpisu, ak sa na obsluhu určeného pracovného prostriedku podľa odseku 1 vyžaduje vodičské oprávnenie.
Zdravotná spôsobilosť na prácu podľa § 16 ods. 4 zákona je požadovaná v zmysle § 16 ods. 2 písm. c) zákona len na vykonávanie činností uvedených v prílohe č. 1a zákona.
Z vyššie uvedeného vyplýva, že lekárska preventívna prehliadka vo vzťahu k práci sa nevzťahuje na činnosť bezpečnostného technika v zmysle § 23 zákona a na činnosť autorizovaného bezpečnostného technika v zmysle § 24 zákona.
Fyzická osoba v zmysle § 39f zákona, ktorá má platný preukaz, platné osvedčenie alebo platný doklad podľa § 16 ods. 1 písm. b) zákona na činnosť uvedenú v prílohe č. 1a zákona vydané pred 1. januárom 2014, je povinná podrobiť sa do 31. decembra 2014 lekárskej preventívnej prehliadke vo vzťahu k práci, ak sa lekárskej preventívnej prehliadke vo vzťahu k práci nepodrobila v období od 1. januára 2010 do 31. decembra 2013; na túto lekársku preventívnu prehliadku sa vzťahuje § 16 ods. 7 zákona. Platný preukaz, platné osvedčenie alebo platný doklad podľa § 16 ods. 1 písm. b) zákona na činnosť uvedenú v prílohe č. 1a zákona vydané pred 1. januárom 2014 stráca platnosť najneskôr 31. decembra 2014, ak fyzická osoba:
a)	sa nepodrobila lekárskej preventívnej prehliadke vo vzťahu k práci alebo
b)	podľa výsledku lekárskej preventívnej prehliadky vo vzťahu k práci nemá zdravotnú spôsobilosť na prácu potrebnú na vykonávanie činnosti, na ktorú mala vydaný preukaz, osvedčenie alebo doklad podľa § 16 ods. 1 písm. b) zákona.

References: § 16
 § 16
 § 16
 § 16
 § 16
 § 16
 § 23
 § 24
 § 39
 § 16
 § 16
 § 16
 § 16